== I den 2. Slesvigske Krig ==
I begyndelsen af 1864 stilledes han dog i spidsen for 4. division, udtalte sig i [[krigsråd]]et [[4. februar]] for et offensivt stød imod fjenden; men da [[Dannevirke]]stillingen rømmedes dagen efter, beordredes han til [[Jylland]] for at forsvare denne landsdel, idet også 3. division midlertidig blev ham underlagt. [[8. marts]] søgte Hegermann-Lindencrone at standse østrigerne ved [[Vejle]], hvorefter han gik tilbage til [[Skanderborg]]-afsnittet. Over for østrigernes store overmagt fandt han det rigtigt at rømme stillingen i al hemmelighed om natten [[11. marts|11.]]-[[12. marts]], og at gå tilbage til [[Mors]], hvorved fjenden blev vildledt. Tilbagetoget blev med urette skarpt kritiseret af den daværende presse, som kaldte ham "General Baglæns" (''[[Dagbladet (1851)|Dagbladet]]''). Efter at hans tropper havde udhvilet sig og modtaget manglende udrustning, rykkede han april atter mod syd og lagde sammen med general [[N.C. Lunding]] en plan om at kaste fjenden ud af Jylland og at true den foran [[Dybbøl Banke|Dybbøl]] stående preussiske hær i ryggen, hvilken plan dog måtte opgives; da tilmed en ny preussisk brigade indtraf på krigsskuepladsen, måtte 4. division atter gå tilbage. I maj blev Hegermann-Lindencrone chef for det nørrejyske armékorps, bestående af 2. og 4. division, og en ny offensiv bevægelse over [[Limfjorden]] forberedtes, men våbenhvilen standsede dens udførelse, og korpset ophævedes [[24. juni]], hvorefter Hegermann-Lindencrone atter blev chef for 4. division, der kom til [[Fyn]].
Politik Kommunikation Kultur Hobby